Държавен вестник, бр. 35, 2019 г., стр. 31

БРОЙ  35	
Д Ъ Р Ж А В Е Н  В Е С Т Н И К 	
СТР.  31  
на наредбите по чл. 83, ал. 1, т. 2 и 3 от Закона 
за енергетиката, вътрешните експлоатационни 
инструкции на собственика на уредбата, в която 
се намират местата на търговско измерване, и 
раздел VIII от тези правила.
(2) Техническото обслужване и ремонтите в 
местата на търговско измерване се извършват 
във вид и обем, осигуряващ поддържането в 
изправно и работоспособно състояние на съ-
оръженията и електрическите апарати и техните 
метрологични характеристики.
(3) Обслужването на съоръженията в местата 
на измерване се извършва от лица, притежава­
щи съответната квалификация, при спазване 
на правилата за безопасност при работа в 
електрически уредби.
Раздел IV
Идентификационен код
Чл. 17. За унифициране и осигуряване на 
обмена на данни на електроенергийния пазар 
и между заинтересовани лица всяко място на 
измерване на електрическата енергия се описва 
чрез специфичен за обекта идентификационен 
код. Структурата на идентификационния код 
се определя от съответния мрежови оператор.
Раздел V
Изисквания към измервателните системи
Чл. 18. В зависимост от нивото на напреже­
ние и предоставената мощност измервателната 
система включва:
1. измервателни трансформатори;
2. средства за измерване – търговски, кон­
тролни и за техническо измерване;
3. устройства за комуникации и предаване 
на данни;
4. допълнителни и спомагателни устройства 
и вериги, включително табла (шкафове);
5. вторични вериги за измерване, клемореди 
и предпазители.
Чл. 19. Средствата за измерване трябва да 
отговарят на следните условия:
1. да са защитени чрез пароли, ключове, 
пломби или други устройства, които не поз­
воляват нерегламентиран достъп до тях на 
неоторизирани лица;
2. да имат стойности на техническите и мет­
рологичните характеристики в съответствие с 
изискванията на наредбата по чл. 28 от Закона 
за измерванията, наредбата по чл. 7, ал. 1 от 
Закона за техническите изисквания към про­
дуктите и на наредбата по чл. 83, ал. 1, т. 1 от 
Закона за енергетиката;
3. да имат възможност за съхраняване на 
данни освен случаите по чл. 3, ал. 5.
Чл. 20. (1) Измервателните трансформатори 
(токови и напреженови) трябва да отговарят на 
изискванията за стойности на метрологичните 
характеристики, посочени в наредбата по чл. 28 
от Закона за измерванията. 
(2) В мрежите средно напрежение и мрежите 
високо напрежение всяко място на търговско 
измерване се захранва от един комплект токо­
ви и напреженови трансформатори с отделна 
самостоятелна намотка за търговско измерване 
на токов трансформатор и с отделна само-
стоятелна напреженова верига от напреженов 
трансформатор за търговското измерване съ­
гласно приложението към тези правила.
(3) Всяко място на измерване за обмен 
на електрическа енергия по междусистемен 
електропровод се захранва от един комплект 
токови и напреженови трансформатори с от­
делни и самостоятелни намотки на токовите 
трансформатори за средството за основното 
и за контролното измерване, по смисъла на 
препоръките на ENTSO-E и оперативните 
споразумения със съседните оператори, и с 
отделни и самостоятелни напреженови вери­
ги към намотка измерване на напреженовия 
трансформатор, свързани към отделни пред­
пазители, за средството за основно и за кон­
тролно измерване по смисъла на препоръките 
на ENTSO-E и оперативните споразумения със 
съседните оператори.
Чл. 21. (1) Според принципа на действие 
средствата за търговско, контролно и техниче­
ско измерване са индукционни или статични.
(2) Данните от средствата за търговско, 
контролно и техническо измерване се отчитат 
дистанционно или на място.
Чл. 22. Търговското измерване на електри­
ческата енергия се извършва:
1. при трифазни линии – с трифазни триеле­
ментни средства за търговско измерване; не се 
допуска измерване с три еднофазни средства 
за търговско измерване; в случаите на тягов 
товар измерването се извършва в схема на 
едноелементно свързване на средство за тър­
говско измерване;
2. при еднофазни линии – с еднофазни (ед­
ноелементни) средства за търговско измерване;
3. при използване на трифазни средства за 
измерване с измервателни трансформатори се 
прилагат само схеми на свързване с три токови 
и три напреженови трансформатора с изклю­
чение на измерването в тяговите подстанции; 
използваните към едно средство за измерване 
измервателни трансформатори трябва да са 
от еднакъв тип и с еднакви метрологични 
характеристики;
4. в електропреносната мрежа не се допуска 
измерване само с едно средство за търговско 
измерване на електрическа енергия от повече 
от един извод, с изключение на случаите, ко­
гато го налага схемата на първичната комута­
ция – при т.нар. схема „прекъсвач и половина“ 
на присъединение.
Чл. 23. (1) Средствата за търговско измерва­
не, които са от статичен тип, трябва да измерват 
и записват количествата активна и реактивна 
енергия през определени интервали от време 
и да ги регистрират в независима памет или в 
база данни на системи за дистанционен отчет, с 
изключение на тези, измерващи електрическата 
енергия на обекти, на клиенти, присъединени 
към мрежи „ниско напрежение“ с предоставе­
на мощност до 100 kW, и на производители с 
инсталирана мощност до 30 kW включително.